Covid - 19 може да се реактивира при излекувани пациенти ? 116 излекувани пациенти в Южна Корея с повторно положителни тестове поставят много въпроси относно коронавируса Южна Корея отчаяно се опитва да разбере , защо множество излекувани от Covid - 19 пациенти дават отново положителни тестове за болестта само няколко дни по - късно , пише Financial Times . Корейските центрове за контрол и превенция на заболяванията изпратиха тази седмица екип в Тегу , четвъртият по големина град в страната , който стана епицентър на заразата от Covid - 19 , за да проучат защо 116 излекувани пациенти в града са дали повторно положителни тестове . Резултатите се очаква да бъдат огласени следващата седмица . Здравните власти обаче не вярват , че те са се заразили отново или че са останали заразни , отбелязва FT . Bloomberg цитира Корейските центрове за контрол и превенция на заболяванията , според които коронавирусът може да се „ активира повторно “ при хора , излекувани от болестта . Възможно е вместо да са се заразили наново , вирусът да се е активирал отново при тези хора , тъй като са дали положителен тест малко след освобождаването им от карантина , заявява Йонг Юн Кьонг , генерален директор на Корейските центрове за контрол и превенция на заболяванията , цитиран от Bloomberg . „ Придаваме по - голяма тежест на реактивацията като възможна причина и провеждаме цялостно проучване за това . Имало е много случаи , когато по време на лечението пациентът един ден дава отрицателен тест , а друг ден - положителен ” , посочва Йонг . " Счита се , че пациентът е напълно излекуван , когато два теста , направени в интервал от 24 часа , показват отрицателни резултати . Фактът , че някои от тях дават отново положителни тестове в кратък период от време , означава , че може би вируъст се задържа по - дълго , отколкото предполагахме " , отбелязва пред FT говорител на здравното министерство на страната . Изненадващите положителни тестове се появяват от два дни до две седмици , след като пациентите излизат от карантина . Някои има симптоми като температура и респираторни затруднения , докато други са асимпточатични , твърдят властите пред FT . Според Йером Ким , имунолог и генерален директор на Международния институт по ваксините , експертите все още нямат ясно разбиране по отношение на Covid - 19 и верояттно има нужда здравните власти да променят оценката си по отношение на възстановяването на пациентите . Случаите в Южна Корея показват също , че властите трябва да са готови за нова вълна на епидемията въпреки низходящата тенденция при новозаразените в страната . През последните два месеца Южна Корея успя да удържи заразата . В петък ( 10 април ) властите в страната съобщиха за 27 нови случая на заразени - най - ниският брой от повече от месец , пише FT . Страхът от повторна инфекция при излекувани пациенти нараства и в Китай . Там също има сигнали за хора , които повторно дават положителен тест , и дори умират , след като са били видимо излекувани и изписани от болницата , отбелязва Bloomberg . Все още не е ясно защо се случва това , въпреки че според някои проблемът може да се крие в несъответствия в резултатите от тестовете .